Diari Oficial de la Generalitat Valenciana


Sumari del DOGV 7137, del 23-10-2013 (2013/10290)

RESOLUCIÓ de 17 d'octubre de 2013, de la Direcció General d'Innovació, Ordenació i Política Lingüística, per la qual es resol la convocatòria extraordinària per a autoritzar el projecte experimental de Contracte-Programa subscrit entre els centres sostinguts amb fons públics i l'administració educativa en què s'inclou el desenrotllament de programes de compensació educativa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7137

Data del DOGV
:   23-10-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/10292


Data del document
:   17-10-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 17 d'octubre de 2013, de la Direcció General d'Innovació, Ordenació i Política Lingüística, per la qual es resol la convocatòria extraordinària per a autoritzar el projecte experimental de Contracte-Programa subscrit entre els centres sostinguts amb fons públics i l'administració educativa en què s'inclou el desenrotllament de programes de compensació educativa. [2013/10040]  
Amb la finalitat d'atendre les necessitats de l'alumnat que requerix compensació educativa, en el marc del que s'ha disposat en l'Orde de 4 de juliol de 2001, de la Conselleria de Cultura i Educació, per la qual es regula l'atenció a l'alumnat amb necessitats de compensació educativa (DOCV 4044, 17.07.2001), i en l'Orde 42/2013, de 17 de maig, de la Conselleria d'Educació, Cultura i Esport, per la qual s'establixen els procediments per a l'autorització als centres sostinguts amb fons públics del projecte experimental de Contracte-Programa subscrit entre estos centres i l'administració educativa en què s'inclou el desenrotllament de programes de compensació educativa, així com per a l'assignació de recursos als centres de titularitat pública i la convocatòria d'ajudes econòmiques destinades als centres privats concertats (DOCV 7029, 22.05.2013).  
  
Considerant que els centres públics i privats concertats que figuren en els annexos I, II i III de la present resolució sol·liciten, per a desenrotllar les seues actuacions de compensació educativa, una dotació extraordinària de recursos personals per al curs 2013-2014, a l'empara del que preveu el punt 4 de l'apartat sis de l'esmentada Orde 42/2013.  
  
Revisades les sol·licituds dels centres i la proposta d'autorització extraordinària realitzada per les direccions territorials amb competències en matèria d'educació; la Comissió de Selecció, Seguiment i Avaluació elabora la proposta d'assignació de recursos humans a estos centres i la transmet al Servici d'Avaluació i Estudis perquè l'eleve a la directora general d'Innovació, Ordenació i Política Lingüística.   
  
En l'exercici de les facultats delegades per la consellera d'Educació, Cultura i Esport en la disposició primera de l'Orde 42/2013, fent ús de les atribucions que em conferix la disposició final primera de l'Orde de 4 de juliol de 2001 i en virtut de les competències que m'atribuïx el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, vista la proposta del Servici d'Avaluació i Estudis, esta Direcció General d'Innovació, Ordenació i Política Lingüística resol:   
  
  
Primer. Autorització  
1. Autoritzar i publicar, amb caràcter extraordinari, per al curs escolar 2013-2014 la dotació de recursos humans per al desenrotllament dels programes de compensació educativa en els programes experimentals de Contracte-Programa en els centres públics que figuren en l'annex I de la present resolució.  
2. Autoritzar i publicar, amb caràcter extraordinari, per al curs escolar 2013-2014 la dotació de recursos humans per al desenrotllament dels programes de compensació educativa en els programes experimentals de Contracte-Programa en els centres privats concertats que figuren en l'annex II d'esta resolució.  
3. Desestimar i publicar, per al curs escolar 2013-2014 la dotació de recursos humans per al desenrotllament dels programes de compensació educativa en els programes experimentals de Contracte-Programa en els centres sol·licitats en la fase extraordinària que figuren en l'annex III de la present resolució.   
  
Segon. Recursos humans  
1. Proposar a la Direcció General de Centres i Personal Docent la concessió, per al curs 2013-2014, dels recursos humans indicats en l'annex I, a fi de fer possible el desenrotllament de les actuacions de compensació educativa autoritzades en els centres públics.  
2. De la mateixa manera, i pel que fa als centres privats concertats, proposar a la Direcció General de Centres i Personal Docent la concessió, per al curs 2013-2014, dels recursos humans indicats en l'annex II, a fi de fer possible el desenrotllament de les actuacions de compensació educativa autoritzades.   
3. La dotació prevista en esta resolució serà addicional a la concedida a cada centre segons la Resolució de 23 de juliol de 2013, de la Direcció General d'Innovació, Ordenació i Política Lingüística, per la qual es resol la convocatòria per a autoritzar el projecte experimental de Contracte-Programa subscrit entre els centres sostinguts amb fons públics i l'administració educativa en què s'inclou el desenrotllament de programes de compensació educativa.  
  
Tercer. Contracte-Programa  
1. La direcció dels centres públics i privats concertats ha d'actualitzar, en cada cas, el pla d'actuació del seu Contracte-Programa, abans del 8 de novembre de 2013, tenint en compte els recursos addicionals concedits per al desenrotllament de les actuacions de compensació educativa en esta resolució extraordinària.  
2. D'acord amb allò que s'ha indicat en l'apartat quatre de l'Orde 42/2013, de 17 de maig de 2013, de la Conselleria d'Educació, Cultura i Esport (DOCV 7029, 22.05.2013), el pla d'actuació s'incorporarà a la planificació general del centre i s'integrarà en el seu funcionament amb la coordinació d'un membre de l'equip directiu.  
  
Quart. Producció d'efectes  
Esta resolució produirà efectes l'endemà de ser publicada en el Diari Oficial de la Comunitat Valenciana.  
  
Contra esta resolució, que no posa fi a la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà a la seua notificació o publicació. Tot això de conformitat amb el que disposen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
  
València, 17 d'octubre de 2013.- La directora general d'Innovació, Ordenació i Política Lingüística: Beatriz Gascó Enríquez.